钦定古今图书集成/理学汇编/学行典/第204卷 > 徐元植
## 钦定古今图书集成/理学汇编/学行典/第204卷 > 徐元植

按《嘉定县志》：“徐元植，字闲之，庠生也。五岁而孤。后祖
母生二子，元植母陆氏携归养于父母家，与元植同
起居，长同学。既成立，析箸，元植受其瘠者，让腴美于
二叔，修脯之入，不以自私。迎后祖母养之，致其敬，母
甚慈，元植温凊问视，必尽其诚。母亡，深墨骨立，三年
不见齿。邑大夫高其谊，达之上台，台使交奖。”